อนาคตของคริปโทเคอร์เรนซีในตลาดอสังหาริมทรัพย์ไทยจะเป็นอย่างไร?
37 37      “ออริจิ้น พร็อพเพอร์ตี้” ก้าวสู่มิติใหม่วงการอสังหา เดินหน้าผนึก “Bitkub” เปิดโอกาสนักลงทุนรุ่นใหม่ทั้งสายเทรดและสายฟาร์มเลือกซื้อบ้านและคอนโด ทั่วกรุงเทพฯ-EEC แบบ NEXT LEVEL ผ่าน Bitkub Wallet รองรับเหรียญคริปโทฯ 3 สกุล ETH-USDT-BTC มั่นใจคริปโทฯและ DeFi นวัตกรรมพลิกโลกการลงทุนสู่อนาคต เล็งขยายโอกาสบุกตลาดต่างชาติช้อปอสังหาแบบไร้รอยต่อ ปักธงประกาศใช้ครั้งแรกวันนี้  นายพีระพงศ์ จรูญเอก ประธานเจ้าหน้าที่บริหาร บริษัท ออริจิ้น พร็อพเพอร์ตี้ จำกัด (มหาชน) หรือ ORI ผู้พัฒนาธุรกิจอสังหาริมทรัพย์ครบวงจร เปิดเผยว่า บริษัทได้ร่วมมือกับบริษัท บิทคับ แคปปิตอล กรุ๊ป โฮลดิ้งส์ จำกัด หรือ บิทคับ (Bitkub) ผู้นำด้านตลาดซื้อขายคริปโทเคอร์เรนซีและเทคโนโลยีบล็อกเชน ยกระดับการซื้อขายอสังหาริมทรัพย์สู่ NEXT LEVEL ด้วยการเพิ่มทางเลือกให้ผู้บริโภคสามารถซื้อขายบ้านและคอนโดมิเนียมในเครือออริจิ้นทุกโครงการครอบคลุมทั้งกรุงเทพฯและเขตพัฒนาพิเศษภาคตะวันออก (EEC) ผ่านสกุลเงินดิจิทัล หรือ คริปโทเคอร์เรนซี (Cryptocurrency)  “วันนี้ คริปโทเคอร์เรนซี กำลังกลายเป็นสื่อกลางการทำธุรกรรมทางการเงินแห่งอนาคต เราเห็นนักลงทุนรุ่นใหม่เข้ามาซื้อขายแลกเปลี่ยนคริปโทเคอร์เรนซี ทั้งในลักษณะสายเทรดและสาย Yield Farming เพิ่มขึ้นอย่างมากในช่วง 1 ปีที่ผ่านมา เราเห็นวิสัยทัศน์ของทั้งสตาร์ทอัพชั้นนำอย่าง Bitkub และสถาบันทางการเงินหลายๆ แห่งในการมุ่งหน้าพัฒนาเทคโนโลยีธุรกรรมการเงินแบบกระจายศูนย์กลาง หรือ Decentralized Finance หรือ DeFi ซึ่งจะยิ่งทำให้คริปโทเคอร์เรนซี มีบทบาทมากยิ่งขึ้น การเปิดให้ซื้อขายบ้านและคอนโดของเราด้วยคริปโทเคอร์เรนซี จะเป็นทั้งการรองรับโอกาสจากนักลงทุนสายเทรด สายฟาร์ม และการพลิกโฉมของนวัตกรรมในโลกแห่งอนาคต” นายพีระพงศ์ กล่าว นอกจากนี้ การเปิดช่องทางให้ซื้อขายอสังหาริมทรัพย์ด้วยคริปโทเคอร์เรนซีผ่าน Bitkub จะเพิ่มโอกาสให้ชาวต่างชาติสามารถซื้อขายคอนโดมิเนียมในเครือออริจิ้นได้ง่ายขึ้น เนื่องจากการโอนเงินด้วยคริปโทเคอร์เรนซี มีขั้นตอนที่สะดวกกว่าและใช้เวลารวดเร็วกว่าการโอนเงินในสกุลปกติ ช่วยส่งเสริมให้เกิดการทำธุรกรรมแบบไร้พรมแดน (Borderless) เบื้องต้น บริษัทจะรองรับการซื้อขายบ้านและคอนโดมิเนียม ผ่านเหรียญ 3 สกุลที่ได้รับความนิยมจากทั้งสายเทรดและสายฟาร์มและมีโอกาสเติบโตในอนาคต ได้แก่ อีเธอเรียม (Ethereum – ETH) เทเทอร์ (Tether USD – USDT) และบิทคอยน์ (Bitcoin – BTC) โดยผู้ซื้อสามารถชำระผ่าน Wallet จากบัญชี Bitkub ในการซื้อบ้านจัดสรร ทาวน์โฮม บ้านแฝด บ้านเดี่ยวแบรนด์ ไบรตัน (Brighton) บริทาเนีย (Britania) แกรนด์ บริทาเนีย (Grand Britania) และบ้านเดี่ยวระดับลักชัวรี่เบลกราเวีย (Belgravia) รวมถึงโครงการคอนโดมิเนียมครอบคลุมทุกเซ็กเมนท์ อาทิ สมาร์ทคอนโดมิเนียมสำหรับคน Gen Z แบรนด์ดิ ออริจิ้น (The Origin), ออริจิ้น ปลั๊ก แอนด์ เพลย์ (Origin Plug & Play) และบริกซ์ตัน (Brixton) คอนโดมิเนียมระดับไฮเอนด์แบรนด์ไนท์บริดจ์ (KnightsBridge) และ โซโห แบงค็อก (SOHO Bangkok) ไปจนถึงแบรนด์คอนโดมิเนียมระดับลักชัวรี่อย่างพาร์ค ออริจิ้น (PARK ORIGIN) และอสังหาริมทรัพย์เพื่อการลงทุนอย่างแบรนด์แฮมป์ตัน (Hampton) โดยจะเริ่มให้บริการซื้อขายผ่านคริปโทเคอร์เรนซีได้ตั้งแต่วันนี้ (4 มิ.ย.64)  ด้าน นายจิรายุส ทรัพย์ศรีโสภา ประธานเจ้าหน้าที่บริหาร บริษัท บิทคับ แคปปิตอล กรุ๊ป โฮลดิ้งส์ จำกัด กล่าวว่า ความร่วมมือกับเครือออริจิ้น พร็อพเพอร์ตี้ ครั้งนี้ เป็นมิติใหม่ในการเชื่อมต่อการลงทุนทั้งสองรูปแบบคืออสังหาริมทรัพย์และสินทรัพย์ดิจิทัลเข้าด้วยกัน เพราะจากข้อมูลของ Bitkub พบว่า นอกจากผู้ลงทุนคริปโทเคอร์เรนซีจะนำผลตอบแทนที่ได้ไปใช้ลงทุนต่อแล้ว ผู้ลงทุนจำนวนหนึ่งยังมักจะนำผลตอบแทนไปซื้อสินทรัพย์ขนาดใหญ่ที่มีมูลค่าสูงอย่างรถยนต์และอสังหาริมทรัพย์ทั้งเพื่อประโยชน์ใช้สอยส่วนตัวและเพื่อกระจายช่องทางการลงทุนด้วย  ทั้งนี้ บริษัทมีระบบรองรับการใช้จ่ายคริปโทเคอร์เรนซีและสินทรัพย์ดิจิทัลอื่นๆ ที่มีความเสถียร รักษาความปลอดภัยของข้อมูลผู้ใช้งาน รวมถึงเจ้าหน้าที่คอยช่วยอำนวยความสะดวกให้ลูกค้าออริจิ้นซื้อบ้านและคอนโดมิเนียมผ่าน Bitkub ได้อย่างไร้กังวลด้วย  สำหรับความร่วมมือดังกล่าวเป็นการเพิ่มโอกาสในการซื้อขายบ้านและคอนโดมิเนียมด้วยการชำระเงินผ่านสินทรัพย์ดิจิทัล โดยมี 4 ขั้นตอนง่ายๆ ดังนี้ เตรียม Bitkub Wallet ของคุณ หรือสมัคร Bitkub Wallet พร้อมยืนยันตัวตน (KYC) กรณีที่ยังไม่มี Bitkub Wallet สามารถสมัครสมาชิกใหม่ได้ที่  เตรียมเหรียญ คริปโทฯ ที่จะใช้ชำระให้พร้อมใน Wallet โอนเหรียญเพื่อชำระผ่าน QR CODE ที่เจ้าหน้าที่เตรียมให้เข้า Wallet ของ Origin Property รอรับเอกสารยืนยันการชำระ  สำหรับบริษัท ออริจิ้น พร็อพเพอร์ตี้ จำกัด (มหาชน) หรือ ORI มีโครงสร้างธุรกิจหลากหลาย ประกอบด้วย 1.ธุรกิจพัฒนาที่อยู่อาศัยเพื่อการขาย (Residential Development Business) พัฒนาคอนโดมิเนียมและบ้านจัดสรรมาแล้ว 86 โครงการ (ณ สิ้นไตรมาส 2/2564) เช่น  แบรนด์ พาร์ค ออริจิ้น (PARK ORIGIN) ดิ ออริจิ้น (The Origin) ไนท์บริดจ์ (KnightsBridge), นอตติ้ง ฮิลล์ (Notting Hill), เคนซิงตัน (Kensington) และ บริทาเนีย (BRITANIA) รวมมูลค่าโครงการกว่า 133,000 ล้านบาท 2.ธุรกิจที่สร้างรายได้ต่อเนื่อง (Recurring Income Business) เช่น โรงแรม เซอร์วิส อพาร์ตเมนท์ ค้าปลีก 3.ธุรกิจบริการ (Service Business) เช่น ธุรกิจการจัดการอสังหาริมทรัพย์ ธุรกิจตัวแทนซื้อ ขาย เช่า อสังหาริมทรัพย์ ธุรกิจที่ปรึกษาด้านอสังหาริมทรัพย์ และยังมีวิสัยทัศน์ในการขยายประเภทธุรกิจใหม่ๆ อย่างต่อเนื่อง อาทิ ธุรกิจโลจิสติกส์ ธุรกิจบริหารสินทรัพย์ ฯลฯ เพื่อให้เป็นผู้ประกอบการอสังหาริมทรัพย์แบบครบวงจร 37 37     RELATED POSTS: No related posts. TAGS
Bitkub
Crypto
Origin Property TAGS TAGS  Bitkub Crypto Origin Property
บริษัท ออริจิ้น พร็อพเพอร์ตี้ ผู้พัฒนาอสังหาริมทรัพย์รายใหญ่ในประเทศไทย ได้จับมือกับ Bitkub แพลตฟอร์มแลกเปลี่ยนคริปโทเคอร์เรนซีชั้นนำ เพื่อเปิดรับชำระค่าบ้านและคอนโดมิเนียมด้วยคริปโทเคอร์เรนซี 3 สกุล ได้แก่ อีเธอเรียม (Ethereum – ETH) เทเทอร์ (Tether USD – USDT) และบิทคอยน์ (Bitcoin – BTC)
การผนึกกำลังครั้งนี้ ถือเป็นก้าวสำคัญที่สะท้อนให้เห็นถึง โอกาส ของคริปโทเคอร์เรนซีในตลาดอสังหาริมทรัพย์ไทย ดังนี้

1. ขยายฐานลูกค้า: การเปิดรับชำระด้วยคริปโทฯ ช่วยขยายฐานลูกค้าไปยังกลุ่มนักลงทุนรุ่นใหม่ที่คุ้นเคยกับสินทรัพย์ดิจิทัล  กลุ่มนี้มีแนวโน้มที่จะมีกำลังซื้อสูง และมีความคล่องตัวในการทำธุรกรรมผ่านช่องทางออนไลน์

2. เพิ่มสภาพคล่อง: คริปโทฯ เป็นสินทรัพย์ที่มีสภาพคล่องสูง ซื้อขายได้รวดเร็ว 24/7  ผู้ซื้อสามารถโอนเงินได้ทันทีโดยไม่ต้องผ่านขั้นตอนยุ่งยากของระบบธนาคาร

3. ลดต้นทุน: การใช้คริปโทฯ ชำระค่าธรรมเนียมธุรกรรมจะต่ำกว่าเมื่อเทียบกับการโอนเงินผ่านธนาคาร

4. ดึงดูดนักลงทุนต่างชาติ: นักลงทุนต่างชาติสามารถซื้ออสังหาริมทรัพย์ในไทยได้สะดวกและรวดเร็วขึ้น โดยไม่ต้องกังวลเรื่องอัตราแลกเปลี่ยน

5. ตอบสนองเทรนด์: คริปโทฯ กำลังกลายเป็นที่นิยมมากขึ้นทั่วโลก  การนำมาใช้ในธุรกรรมอสังหาริมทรัพย์ แสดงถึงความทันสมัย และการปรับตัวของผู้ประกอบการให้เข้ากับเทรนด์โลก
อย่างไรก็ตาม ยังมี ความท้าทาย ที่ต้องเผชิญ ดังนี้

1. ความผันผวน: มูลค่าของคริปโทฯ มีความผันผวนสูง  อาจส่งผลต่อความเสี่ยงของธุรกรรม

2. กฎหมายและข้อบังคับ: กฎหมายและข้อบังคับที่เกี่ยวข้องกับคริปโทฯ ยังอยู่ในช่วงพัฒนา  อาจสร้างความไม่แน่นอนให้กับนักลงทุน

3. ความรู้และความเข้าใจ: ประชาชนทั่วไปยังมีความรู้และความเข้าใจเกี่ยวกับคริปโทฯ  จำกัด

4. โครงสร้างพื้นฐาน: โครงสร้างพื้นฐานสำหรับรองรับธุรกรรมคริปโทฯ  ยังมีจำกัด
โดยสรุป อนาคตของคริปโทเคอร์เรนซีในตลาดอสังหาริมทรัพย์ไทยมีความน่าสนใจ  มีโอกาสที่จะเติบโตได้สูง  แต่ยังมีความท้าทายที่ต้องแก้ไข  ทั้งภาครัฐ ภาคเอกชน และประชาชน  จำเป็นต้องร่วมมือกันเพื่อพัฒนาโครงสร้างพื้นฐาน  กฎหมาย  และสร้างความรู้ความเข้าใจเกี่ยวกับคริปโทฯ
ความรู้ทางการเงิน